ΚΑΝΟΝΙΣΜΟΣ (ΕΚ) αριθ. 572/1999 ΤΗΣ ΕΠΙΤΡΟΠΗΣ της 16ης Μαρτίου 1999 για ορισμένες αμοιβαίες ανακοινώσεις μεταξύ των κρατών μελών και της Επιτροπής στους τομείς των αυγών και των πουλερικών και για την κατάργηση του κανονισμού (ΕΟΚ) αριθ. 1527/73

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2771/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα των αυγών (1), όπως τροποποιήθηκε τελευταία από τον κανονισμό (ΕΚ) αριθ. 1516/96 (2), και ιδίως το άρθρο 15,

τον κανονισμό (ΕΟΚ) αριθ. 2777/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του κρέατος πουλερικών (3), όπως τροποποιήθηκε τελευταία από τον κανονισμό (ΕΚ) αριθ. 2916/95 της Επιτροπής (4), και ιδίως το άρθρο 15,

τον κανονισμό (ΕΟΚ) αριθ. 2783/75 του Συμβουλίου, της 29ης Οκτωβρίου 1975, περί κοινού συστήματος εμπορίας για την ωοαλβουμίνη και τη γαλακτοαλβουμίνη (5), όπως τροποποιήθηκε τελευταία από τον κανονισμό (ΕΚ) αριθ. 2916/95, και ιδίως το άρθρο 10,

Εκτιμώντας:

ότι για να εξασφαλιστεί καλή διαχείριση της αγοράς των αυγών και του κρέατος πουλερικών, πρέπει να προβλεφθεί η εβδομαδιαία ανακοίνωση των τιμών που εφαρμόζονται στα βασικά προϊόντα αυτών των δύο αγορών καθώς και άλλες τιμές εάν είναι διαθέσιμες 7 ότι η Επιτροπή πρέπει να θέτει στη διάθεση των κρατών μελών τη συνοπτική κατάσταση αυτών των τιμών που διαβιβάζονται σε τακτικά διαστήματα 7

ότι η διαβίβαση των τιμών στα κράτη μέλη προβλέπεται από τον παρόντα κανονισμό και ότι η διαβίβαση των τιμών που προέρχονται από τρίτες χώρες προβλέπεται από τον κανονισμό (ΕΚ) αριθ. 1484/95 της Επιτροπής (6), όπως τροποποιήθηκε τελευταία από τον κανονισμό (ΕΚ) αριθ. 117/1999 (7) 7 ότι πρέπει, ως εκ τούτου, να καταργηθεί ο κανονισμός (ΕΟΚ) αριθ. 1527/73 της Επιτροπής (8), της 28ης Μαΐου 1973, περί ορισμένων αμοιβαίων ανακοινώσεων των κρατών μελών και της Επιτροπής στον τομέα των αυγών και του κρέατος πουλερικών, όπως τροποποιήθηκε τελευταία από τον κανονισμό (ΕΟΚ) αριθ. 149/80 (9) 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης του κρέατος πουλερικών και των αυγών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Τα κράτη μέλη ανακοινώνουν στην Επιτροπή κάθε εβδομάδα, το αργότερο την Πέμπτη το μεσημέρι:

- την τιμή πώλησης των κέντρων συσκευασίας για τα αυγά της κατηγορίας Α και των κατηγοριών Λ και Μ,

- την τιμή πώλησης των κέντρων σφαγής για τα ολόκληρα κοτόπουλα της κατηγορίας Α, τα λεγόμενα 65 %.

2. Σε περίπτωση που ένα κράτος μέλος δεν δύναται να παράσχει στην Επιτροπή τις προαναφερόμενες τιμές, πρέπει να παράσχει αντιπροσωπευτικές τιμές των αγορών του διευκρινίζοντας το είδος των επιλεγέντων προϊόντων και το στάδιο εμπορίας.

3. Τα κράτη μέλη ανακοινώνουν στην Επιτροπή, εφόσον είναι διαθέσιμες, τις άλλες σειρές των πτηνοτροφικών τιμών.

Άρθρο 2

Η Επιτροπή ανακοινώνει τουλάχιστον μία φορά το μήνα, κατά τις συνεδριάσεις των επιτροπών διαχείρισης, μία σύνοψη των τιμών που διαβιβάζεται σύμφωνα με το άρθρο 1 του παρόντος κανονισμού.

Άρθρο 3

Καταργείται ο κανονισμός (ΕΟΚ) αριθ. 1527/73.

Άρθρο 4

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 16 Μαρτίου 1999.

Για την Επιτροπή

Franz FISCHLER

Μέλος της Επιτροπής

(1) ΕΕ L 282 της 1. 11. 1975, σ. 49.

(2) ΕΕ L 189 της 30. 7. 1996, σ. 99.

(3) ΕΕ L 282 της 1. 11. 1975, σ. 77.

(4) ΕΕ L 305 της 19. 12. 1995, σ. 49.

(5) ΕΕ L 282 της 1. 11. 1975, σ. 104.

(6) ΕΕ L 145 της 29. 6. 1995, σ. 47.

(7) ΕΕ L 15 της 20. 1. 1999, σ. 4.

(8) ΕΕ L 154 της 9. 6. 1973, σ. 1.

(9) ΕΕ L 19 της 25. 1. 1980, σ. 37.